લાખો યુવાનોને પોતાના નિઃસ્વાર્થ વાત્સલ્યની અમૃતવર્ષામાં ઝબકોળીને પ્રમુખસ્વામી મહારાજે પ્રચંડ યુવાશક્તિને રચનાત્મક વળાંક આપ્યો છે. દેશ-વિદેશમાં ઊછરતી અને ઊછરેલી સુશિક્ષિત યુવાપેઢીને સંસ્કારથી અલંકૃત કરવા માટે, પ્રમુખસ્વામી મહારાજે બી.એ.પી.એસ. યુવાપ્રવૃત્તિને જગતભરમાં વિસ્તારી છે. અનેકવિધ કૌશલ્યોથી લઈને ચારિત્ર્ય ઘડતર સુધીની તાલીમ આપતી આ યુવાપ્રવૃત્તિ ઉપરાંત સ્વામીશ્રીએ સ્થાયી ‘યુવા તાલીમ કેન્દ્ર’ ગતિમાન કર્યું છે. અહીંથી તાલીમ પામનારા હજારો યુવાનો ઉન્નત નાગરિક બનીને સમાજને પોતાનું યત્કિંચિત યોગદાન આપે છે.